kardosdrur/scandi-wiki huggingface dataset:
World Invasion: Battle Los Angeles

World Invasion: Battle Los Angeles er en amerikansk science-fiction krigsfilm fra 2011 instrueret af Jonathan Liebesman og med Aaron Eckhart, Michelle Rodriguez, Michael Peña, Ne-Yo, Ramon Rodriguez og Bridget Moynahan i hovedrollerne. Filmen blev udgivet i marts 2011 og foregår 11. august 2011 i Los Angeles. Den følger en deling af US Marines under en verdensomspændende invasion af rumvæsner. Begivenhederne i filmen er inspireret af Battle of Los Angeles, et formodet luftangreb i byen under Anden verdenskrig, som viste sig at være en falsk alarm forårsaget af flere uidentificerede objekter.

Medvirkende 
 Aaron Eckhart: Michael Nantz
 Michelle Rodriguez: Elena Santos
 Will Rothhaar: Lee Imlay
 Bridget Moynahan: Michele Martinez
 Jim Parrack: Peter Kerns
 Adetokumboh M'Cormack: Jilbril Adukwu
 Nzinga Blake: Harmonie Adukwu
 Michael Peña: Joe Rincon
 Lucas Till: Scott Grayston
 Ne-Yo: Kevin Harris
 James Hiroyuki Liao: Steven Mottola
 Joey King: Kirsten

Eksterne henvisninger
 

Amerikanske film fra 2011
Science fiction-film fra USA
Actionfilm fra USA
Asmildkloster Landbrugsskole

Asmildkloster Landbrugsskole er en uddannelsesinstitution placeret på Asmildklostervej, ved østsiden af Nørresø, i bydelen Asmild, Viborg. Skolen har et bredt udvalg af basisuddannelser og efteruddannelse indenfor agronomi. Landbrugsskolen blev indviet i 1908.

Skolen har en nyopført gård og 15 hektar jord, inkl. 2 søer på Aalborgvej hvor blandt andet maskinkørsel og biologiundervisning foregår. Alt praktikundervisning med dyr har siden slutningen af 1990'erne foregået hos lokale landmænd.

Asmildkloster Landsbrugsskole har i dag cirka 160 faste elever, ligesom skolen årligt afholder diverse kurser for landmænd, folkeskoler, og virksomheder indenfor det grønne område.

Historie 
Skolen blev indviet 31. oktober 1908 i bygningerne tegnet af arkitekt Ulrik Plesner (1861-1933). Landbrugsskolen blev etableret på initiativ af jægermester Aage Krabbe til Hald Hovedgård, der i samarbejde med Viborg Amts Landøkonomiske Forening havde udviklet planer for en landbrugsskole på Asmild Klosters jordbesiddelser. Ved indvielsen sagde skolens første forstander Henrik Hauch "- at skolen skulle være en ren fagskole for landvæsen og ikke en folkehøjskole."

I det første år var der 72 elever på skolen, fordelt på 2 mands værelser. I 1914 havde skolen pladsmangel på grund af stigende elevtal, og i 1920 var 100 elever tilmeldt skolen. I 1921 blev der som det første i Danmark oprettet et kursus for skovfogedelever. Indtil 1978 var dette kursus placeret i Viborg, hvor det blev flyttet til Gribskov, og senere til Landbohøjskolen i København.

Udvidelser 
Igennem årene er der kommet flere tilbygninger til skolen, ligesom flere ejendomme er blevet opkøbt.

 1954 – Maskinhal bliver tilføjet ved hovedbygningen.
 1969 – Ny undervisningsfløj og 44 elevværelser bliver opført på Asmildklostervej.
 1970 – Vansøgård købes.
 1977 – Ministergården købes.
 1980'erne – kursusejendom og idrætshal opføres på Asmildklostervej.
 1990'erne – Ministergården og Vansøgård sælges.
 2007 – gård på Aalborgvej indkøbes til praktikundervisning.
 2008 – alle bygninger på Aalborgvej rives ned. Nyt stuehus med værelser og maskinhal på 1000 m2 opføres. Derefter blev alle skolens maskiner placeret her.

Kendte elever 
 Jens Kirk i 1964-65.
 Leif Mikkelsen i 1973-?.

Eksterne henvisninger 

 Asmildkloster Landsbrugsskoles officielle hjemmeside

Uddannelsesinstitutioner i Viborg
Etableret i 1908
Landbrugsskoler i Danmark
DeUSYNLIGE

DeUSYNLIGE () er en norsk film instrueret af Erik Poppe og skrevet af Harald Rosenløw Eeg. Filmen havde norsk premiere den 26. september 2008, men international lancering på Filmfestivalen i Haugesund 21. august 2008. Trine Dyrholm medvirker i hovedrollen.

Handling 
deUSYNLIGE følger to forskellige hovedpersoner. Den ene, og mest centrale, er Pål Sverre Valheim Hagen som spiller den unge mand Jan Thomas Hansen. Jan Thomas har nylig afsonet otte år i fængsel for et drab på en 4 år gammel dreng. I fængslet har Jan Thomas lært at spille orgel og spillede fast ved søndagsgudstjenesterne. Jan Thomas vil så starte et nyt liv og søger job som organist i Paulus kirke. I kirken møder Jan Thomas alenemoren Anne, som har en søn på omtrent 4 år. De to får et nært forhold, og Jan Thomas vælger ikke at fortælle hende om sin fortid. Samtidig med, at Jan Thomas er begyndt som organist, finder moren til den døde dreng, Agnes (Trine Dyrholm), ud af at Jan Thomas er sluppet ud af fængslet, og hendes liv bliver vendt på hovedet. Dette er den anden hovedperson, som filmen følger, og historierne bliver efterhånden flettet sammen.

Respons 
deUSYNLIGE modtog strålende respons fra norske medier. Under filmfestivalen Hamptons International Filmfestival modtog filmen både hovedprisen og publikumsprisen, og prisuddeler Alec Baldwin roste filmen kraftigt. Nogen dage senere blev det klart at Hollywood-selskabet Warner Bros. havde købt rettighederne til filmen for at lave en amerikansk version, og ønskede Erik Poppe velkommen til at instruere den version også.

Rolleliste 
 Pål Sverre Valheim Hagen (Jan Thomas)
 Ellen Dorrit Petersen (Anna)
 Trine Dyrholm (Agnes)
 Trond Espen Seim (Jon M)
 Terje Strømdahl (Kirketjeneren)
 Frank Kjosås (Tommy)
 Anneke von der Lippe (Sissel)
 Stig Henrik Hoff (fængselspræsten)

Andet 
De første fire bogstaver i titlen udgør ordet Deus, der på latin betyder Gud. Forholdet til Gud er på flere planer et særdeles centralt tema i filmen.
 Liv-Benedicte Bjørneboes «Allegro for cello og orgel» bruges som lydspor i filmen og spilles af Aage Kvalbein og Iver Kleive. 
 Den amerikanske producent Basil Iwanyk har gennem sit selskab Thunder Road købt option på rettighederne til filmen.
 Orgelmusikken fra DeUSYNLIGE er udgivet på Super Audio CD med 5.1 surroundlyd af 2L.

Referencer

Eksterne henvisninger 
 deUSYNLIGE, trailer  YouTube
 
 
 Omtale på Norsk Filminstitutts sider 
 De usynlige til Hollywood 
 Orgelmusikken udgivet af 2L 

Norske film fra 2008
Dramafilm fra Norge
Film instrueret af Erik Poppe
Norsksprogede film
Pål Sverre Valheim Hagen

Pål Sverre Valheim Hagen (født 6. november 1980 i Stavanger) er en norsk skuespiller. Han har sin uddannelse fra Statens Teaterskole.

Hagen fik sin debut som skuespiller ved Det Norske Teater i Bikubesong af Frode Grytten i 2003. I 2004 havde han hovedrollen i Skråninga af Carl Frode Tiller. Han har også spillet tittelrollerne i Ivanov af Anton Tsjekhov og i Raskolnikov, en dramatisering af Fjodor Dostojevskijs Forbrydelse og straf på Hålogaland Teater.

Fra 2006 er Hagen ansat ved Det Norske Teater. Herfra kan nævnes roller i Verdas mest forelska par, Få meg på, for faen og Ingen skriv til obersten og Henrik IV. I 2010 spillede han Edmund Tyrone i Rigsteatrets opsætning af Lang dags ferd mot natt. Pål Sverre Valheim Hagen fik Heddaprisen i 2007. Han fik kanonprisen i 2008 og 2009.

Hagen fik sin filmdebut med Den som frygter ulven i 2004.
I efteråret 2011 vistes tv-serien Buzz Aldin - Hvor ble det av deg i alt mylderet, hvor Hagen har hovedrollen.

Han har bl.a haft roller i filmene De gales hus, DeUSYNLIGE, Max Manus, Jernanger, og Jeg reiser alene. 
I Norge kendes Hagen især fra sine hovedroller i filmene Kon-Tiki (om Thor Heyerdahl) og Amundsen (om Roald Amundsen). Desuden større roller i Kraftidioten og Flaskepost fra P.

Hagen er i dag bosat i Oslo.

Filmografi

TV-produktioner

Priser 
 Heddaprisen (2007) – bedste mandlige birolle som Bjørn Disel i Verdas mest forelska par og hanen i Ingen skriv til obersten

 Kanonprisen (2008) – bedste mandlige hovedrolle – DeUSYNLIGE 

 Kanonprisen (2009) – bedste birolle - Jernanger

Eksterne henvisninger 

 Pål Sverre Valheim Hagen hos Filmweb
 

Filmskuespillere fra Norge
Tv-producenter fra Norge
Tv-skuespillere fra Norge
Personer fra Stavanger
Otto Josias Nicolai Mørch

Otto Josias Nicolai Mørch (17. juli 1799 i Aalborg – 25. juli 1842 i København) var en dansk gartner og far til Otto Andreas Lowson Mørch og Jens Wilcken Mørch.

Gartner 
Mørch, hvis far, A. Lowson Mørch, var kapellan i Aalborg, senere sognepræst i Dronninglund, lærte gartneriet i Rosenborg Have og tog gartnereksamen 1820, eksamen i botanik og botanisk havedyrkning 1823. Efter at have opholdt sig tre år i Holland, hvor han arbejdede i I.V. Schoemachers gartneri, blev han 1826 gartner ved den botaniske have i Lund, og 1829 forflyttedes han til Den Botaniske Have i København. Samme år blev han udnævnt til medlem af gartner-eksamenskommissionen. 1835 foretog han en rejse til England og senere til Tyskland.

26. maj 1826 ægtede han Juliane Dorothea Sjøbeck (1805 – 1880), datter af bogbindermester Johannes Sjøbeck i Lund og Anna Louisa født Bergman. Efter Mørchs død, 25. juli 1842, oprettede enken et blomsterudsalg i København, som blev et af de første, der etableredes ved privat initiativ (det første oprettedes i København 1834 med understøttelse af det danske Landhusholdningsselskab, og endnu i 1866 var der kun fire blomsterudsalg i København).

Skribent 
Mørch har bl.a. skrevet Stedsegjældende Fortegnelse over Blomsterfrø (2. oplag 1838), Anvisning til at ordne Træer, Buske og urteagtige Planter efter Havekunstens Regler (1838), Om Mistbænkes og Mistbedes Anlæg (1841). End videre har han skrevet flere artikler til Havetidende, af hvilket tidsskrift han var medredaktør fra 1835-41.

Han blev begravet på Assistens Kirkegård, men graven blev 1880 flyttet til Garnisons Kirkegård.

Der fines et portrætmaleri af Mørch af en engelsk kunstner.

Gartnere fra Danmark
Personer fra Aalborg
Danskere i 1800-tallet
Faglitterære forfattere fra Danmark
Redaktører fra Danmark
Personer i Dansk Biografisk Leksikon
Hortonomer fra Danmark
Dansksprogede forfattere fra Danmark
Universitetet i Nordland

Universitetet i Nordland (UiN), tidligere Høgskolen i Bodø, blev etableret den 1. januar 2011 efter en sammenlægning af flere mindre høgskoler. Universitetet har i dag omkring 5.000 studerende. Universitetet er et af otte statslige universiteter i Norge og er et resultat af at tre høgskoler i Nordland blev slået sammen som en del af Høgskolereformen i 1994. Universitetet har filialer i Mo i Rana og Stokmarknes, samt undervisning i Steigen, Tysfjord, Syd-Helgeland og ved Vensmoen studiecenter. I Bodø har universitetet samlet sin virksomhed på Mørkved. Frode Mellemvik var rektor frem til 31. juli 2007. For perioden 1. august 2007 til 31. juli 2011 har universitetet ansat professor Pål A. Pedersen, tidligere dekan ved Handelshøgskolen i Bodø.

Universitetet tilbyder vel 80 fag- og professionsstudier inden for fiskeri- og naturfag, samfundsfag, handelsfag, sygepleje og læreruddannelse. Disse kan tages i varierende længder fra halvårsenheder til bachelorgrader, mastergrader og enkelte doktorgradstudier, samt en række kurser, efter- og videreuddannelser. Universitetet tilbyder internationalisering af studier, både muligheder for at tage dele af sin ordinære uddannelse i udlandet, eller ved at fortsætte med at uddanne sig i udlandet efter endte studier. UiN er medlem af European University Association.

Fra den 30. september 2015 arbejder et fællesstyre på en fusion mellem Universitetet i Nordland, Høgskolen i Nesna samt Høgskolen i Nord-Trøndelag som skal træde i kraft fra 1. januar 2016.

Fakulteter 
Universitetets fire fakulteter er:
 Fakultet for biovidenskab og akvakultur
 Fakultet for samfunnsvitenskap
 Handelshøgskolen i Bodø
 Professionshøjskolen

Studentermedier 
Universitetets studerende lancerede 1. marts Ventus, Studentmediehuset i Bodø, som betyder vind på latin. Studenteravisen Bodøstudenten og Studentkanalen slog da sine redaktioner sammen og dannede et mediehus med en ansvarlig redaktør. Hjemmesiden ventusmedia.no er kernen i mediehuset, foruden et månedligt magasin i papir. Radio-, tv- og netnyheder lægges kontinuerligt ud på hjemmesiden.

Referencer

Eksterne henvisninger 
 Universitetet i Nordland
 Studentersamfundet i Bodø 
 Ventus, Studentmediehuset i Bodø 

Universiteter i Norge
Bodø
Etableret i 1994
Praktischer Idealismus: Pacifisme

Pacifisme er den tredje bog af Praktischer Idealismus  fra  1924, hvor  Grev Coudenhove-Kalergi  lægger  en plan for fred mellem nationer, folk og mennesker. Bare derved kan teknikkens vigtige kamp mod kulde og sult vindes og paradis etableres på jord.

Se også
Pacifisme
Pacifisme
Litteratur i 1924
Adhemar Canavesi

Adhemar Canavesi (18. august 1903 – 14. november 1984) var en uruguayansk fodboldspiller som deltog i de olympiske lege 1928 i Amsterdam.

Han var med på det uruguayanske hold som vandt fodboldtuneringen over  og . Uruguays vej til finalen var at vinde over  med 2-0 og at vinde over Tyskland i kvartfinalen med 4-1 og i semifinalen besejrede de  med 3-2. I finalen mødte de  og kampen endte 1-1. En ny finalekamp tre dage senere den 13. juni blev afholdt, og de vandt den med 2-1 og Uruguay forsvarede sin olympiske titel fra forrige OL i Paris.

Fodboldspillere fra Uruguay
Verner Petersen

Verner Petersen var en dansk atlet og medlem af Vejle IF. Han vandt det danske meterskab i højdespring 1929.

Danske mesterskaber 
  1929 Højdespring 1,75
  1928 Højdespring 1,70

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 DAF i tal – Verner Petersen

Højdespringere fra Danmark
Atleter fra Vejle IF
Danskere i 1900-tallet
Gesta Normannorum

Gesta Normannorum Ducum – De normanniske hertugers bedrifter – er en krønike, skrevet af munken William af Jumièges kort inden 1060. 

Williams krønike var kortfattet og baseret på et værk af Dudo af Saint-Quentin fra mellem 1015 og 1026: De moribus et actis primorum Normannorum ducum – Historien om Normannernes liv og død. Den blev skrevet på ordre fra hertug Richard 1. af Normandiet og fortsattes under hans søn hertug Richard 2. af Normandiet. Den blev ført frem til 1050'erne.  

Krøniken blev genoptaget af William af Jumièges på ordre af hertug Vilhelm 1. William redigerede teksten, forkortede den og førte den videre frem til hertugerne Richard 2., Richard 3., Robert 1. og Vilhelm 2., den senere Vilhelm Erobreren og Vilhelm 1. af England. Han understregede Vilhelms ret til den engelske trone. Senere blev krøniken udvidet af  Orderic Vitalis (død ca. 1142) og  Robert af Torigni (død 1186) som førte historien op til kong Henrik 1. af England.

Gesta Normannorum Ducum er en af de vigtigste kilder til Englands historie og Normandiets historie i 1000- og 1100-tallet og har de tidligste prosaoptekster om den normanniske erobring af England.

Se også 
 Hertugdømmet Normandiet

Bibliografi 
 Om To Normanniske Krøniker. Oversatte og kommenterede af Erling Albrectsen (Odense Universitetsforlag, 1980). 230 s. Michael H. Gelting, på tidsskrift.dk
 The Gesta Normannorum Ducum of William of Jumièges, Orderic Vitalis and Robert of Torigni edited and translated by Elisabeth M. C. Van Houts. Clarendon Press, Oxford, 1995.

Krøniker fra England
Englands historie
Normandiet
Normannere
Danmarks bedste fodboldspiller gennem tiderne

Danmarks bedste fodboldspiller gennem tiderne var en pris, der blev uddelt af DBU i 2006 til den bedste danske fodboldspiller gennem tiderne, de otte nominerede var:

 Michael Laudrup
 Allan Simonsen
 Brian Laudrup
 Henning Jensen
 Preben Elkjær
 Morten Olsen
 Peter Schmeichel
 Jon Dahl Tomasson
Nicklas Bendtner

og vinderen blev Michael Laudrup.

Kåringer i dansk fodbold
Erik Nissen

Erik Nissen er en tidligere dansk atlet og politiassistent.

Erik Nissen var medlem af AGF frem til 1950 derefter i Politiets Idrætsforening og fra 1954 Aarhus Fremad. Han vandt fem danske meterskaber; to i højdespring 1952 og 1953 og tre på 110 meter hæk 1950, 1952 og 1954.

Danske mesterskaber 
  1958 110 meter hæk 15.7
  1957 110 meter hæk 15.4
  1957 Højdespring 1,75
  1956 110 meter hæk 15.2
  1955 110 meter hæk 15.3
  1955 Højdespring 1,80
  1954 110 meter hæk 15.3
  1953 Højdespring 1,85
  1953 110 meter hæk 15.4
  1952 110 meter hæk 14.9
  1952 Højdespring 1,80
  1951 Højdespring 1,85
  1950 110 meter hæk 15.3
  1949 110 meter hæk 15.6
  1949 Højdespring 1,80
  1948 110 meter hæk 15.6
  1948 Højdespring 1,75
  1947 110 meter hæk 15.6
  1947 Højdespring 1,85
  1946 110 meter hæk 16.1
  1946 Højdespring 1,80

Kilder 
 DAF i tal – Erik Nissen
 Arosfame – Erik Nissen

Hækkeløbere fra Danmark
Atleter fra AGF
Atleter fra Politiets Idrætsforening
Atleter fra Aarhus Fremad
Politifolk fra Danmark
Højdespringere fra Danmark
Danskere i 1900-tallet
Aage Nielsen (atlet)

Aage Nielsen var en dansk atlet og medlem af Aarhus 1900. Han vandt det danske meterskab i højdespring 1926.

Danske mesterskaber 
  1928 Højdespring 1,70
  1927 Højdespring 1,70
  1926 Højdespring 1,80
  1925 Højdespring 1,70
  1924 Højdespring 1,70
  1923 Højdespring ?

Personlig rekord 
 Højdespring: 1,80 1926
 Trespring: 12,99 1928

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 DAF i tal – Aage Nielsen 
 Alletiders toprangliste Aarhus 1900

Højdespringere fra Danmark
Atleter fra Aarhus 1900
Danskere i 1900-tallet
John Larsen (flertydig)

John Larsen kan henvise til flere personer:

 John Larsen – dansk skuespiller
 John Larsen (fodboldspiller) – dansk fodboldspiller
 John Larsen (håndboldtræner) – dansk håndboldtræner
Ellen Dorrit Petersen

Ellen Dorrit Petersen (født 1975) er en norsk skuespiller.

Hun har sin uddannelse fra Kunsthøgskolen i Oslo.

Petersen var tilknyttet Rogaland Teater (2005–2006) og har vært ansat ved Det Norske Teatret fra 2006.

Hun kommer oprindelig fra Tau i Rogaland, men er i dag bosat i Oslo.

Filmografi 
 2008: DeUSYNLIGE Anna
 2008: Iskyss Gudrun Galtung Haavik
 2010: Pax
 2010: Kongen av Bastøy

Priser 
 2009: Amanda for Bedste kvindelige skuespiller for Iskyss.

Eksterne henvisninger 
 Ellen Dorrit Petersen – profil og billeder på Filmweb 
 

Teaterskuespillere fra Norge
Filmskuespillere fra Norge
Filmfestivalen i Haugesund

Den norske filmfestival, ofte kaldet Filmfestivalen i Haugesund, er en årlig filmfestival i Haugesund i Rogaland. Festivalen blev første gang arrangeret i Drøbak i 1973. Den blev arrangeret i ulige byer inden den fik fast sted i Haugesund i 1984. Amandaprisen bliver uddelt under festivalen. Festivalen arrangeres af Den norske filmfestivalen AS som ejes af brancheorganisationen Film & Kino (tidligere Kommunale Kinematografers Landsforbund (KKL), 67% af aktierne), Haugesund kommune (20%) og Rogaland Fylkeskommune (13%).

Kronprins Haakon er festivalens høje beskytter. Liv Ullmann er ærespræsident.

Eksterne henvisninger 
 Den norske filmfestivalen 

Filmfestivaler
Rogaland
Etableret i 1973
Film fra Norge
Haugesund
Amandaprisen

Amandaprisen er en norsk pris for film og fjernsyn som uddeles årligt i forbindelse med Filmfestivalen i Haugesund. Den blev første gang uddelt den 17. august 1985. Vinderne modtager en statuet udformet af Kristian Kvakland. Den er tredive centimeter høj og vejer 2,5 kilogram. Den vejede 4, 5 kilogram første gang den blev uddelt og en kvndelig prisvinder måtte angiveligt have hjælp af uddeler Roger Moore for at holde den. Fra 2005 er prisen en ren filmpris, og fjernsynsproduktioner kan ikke blive nominert.

Initiativet til prisen blev taget af filmproducenten Bente Erichsen. Navnet Amanda er ikke filmrelateret, men kommer af visen «Amanda fra Haugesund».

Statuetten 
Haugesunds Avis udlyste i 1985 en konkurrence om udformning af statuetten. Denne blev vundet af billedhuggeren Kristian Kvakland. Også denne er ment at henspille på viseskikkelsen. Amandastatuetten vejer 2,5 kg (første gang i 1985: 4,5 kg), er 30 cm høj og har en skørtediameter på 14 cm.

Forandringer i prisuddelingen 
I 1993 var Amanda i stedet en nordisk filmpris, således at der ikke blev uddelt nogen pris for årets bedste norske biograffilm. Rigtignok vandt den norske film Telegrafisten prisen for bedste film, men også nordiske film blev nomineret. Men allerede året efter var Amanda igen en ren norsk pris.

Fra og med 2005 er prisen lavet om til en ren filmpris, således at prisen for bedste dramatiske fjernsynsproduktion er fjernet. Begrundelsen for dette er at fjernsynsprisen Gullruten er godt etableret i fjernsynsmiljøet. Derudover blev en pris for bedste instruktion tilføjet. Tidligere gik prisen for bedste film til instruktøren, men denne skal nu at gå til producenten.

Fra 2006 sker prisuddelingen på TV 2, tidligere er den blevet vist på NRK.

Vindere 
Se: Liste over Amandapris-vindere

Uddelinger 
 Amandaprisen 2008
 Amandaprisen 2009
 Amandaprisen 2010
 Amandaprisen 2016

Se også 
 Sverige: Guldbagge
 Finland: Jussi
 Folkets Amanda

Noter

Eksterne henvisninger 
 

Film fra Norge
Kristian Kvakland

Kristian Marius Kvakland (5. februar 1927 – 2. oktober 2011) var en norsk billedhugger og kunstner. Han lavede blandt andet den velkendte Amandastatuetten. Kristian Kvakland var bosat i Blylaget i Nordre Frogn, lige ved kommunegrænsen mod Nesodden.

Kvakland var uddannet fra Statens Håndverks- og Kunstindustriskole i Oslo, hvor han studerede i perioderne 1953–1956 og 1964–1965). Derefter studerede han ved Statens kunstakademi fra 1965 til 1968.

Eksterne henvisninger 
 Kunstnerregisteret: Kristian Kvakland

Referencer 

Kunstnere fra Norge
Aage Krabbe

Aage Krabbe (26. juli 1862 i København – 2. maj 1933) var en dansk godsejer.

Han var søn af formand for Folketinget, senere forsvarsminister Christopher Krabbe og overtog Hald Hovedgård fra faderen. I 1919 måtte han dog afhænde den til gullaschbaronen Steen Giebelhausen, som imidlertid kun havde den til 1922, hvor den kom på tvangsauktion.

Han grundlagde i 1908 A/S Asmildkloster Landbrugsskole, som han også blev den første formand for, og var tillige formand for Viborg Amts landøkonomiske Forening og for sammes Fællesledelse af Kvægavlsforeninger, næstformand i "Hedebruget", medlem af Overskatterådet, sognerådsformand 1900-09, amtsrepræsentant i Kreaturforsikringsselskabet Kustos, medlem af bestyrelsesrådet for Det kongelige danske Landhusholdningsselskab og sad i bestyrelsen for Turistforeningen for Viborg og Omegn. Krabbe var også involveret i oprettelsen af Viborg Andels-Svineslagteri i 1897.

Han var jægermester, Ridder af Dannebrog, Officier d'Académie og ridder af Vasaordenen.

Gift 25. september 1888 med Ellen Frederikke f. Hartnack (16. juni 1864 -).

Kilder 
 Kraks Blaa Bog 1910

Åge
Godsejere fra Danmark
Riddere af Dannebrog
Personer i Kraks Blå Bog (afdøde)
Riddere af Vasaordenen
Sognerådsformænd fra Danmark
Danskere i 1800-tallet
Danskere i 1900-tallet
Personer fra København
Titulære jægermestre fra Danmark
René Borjas

René Borjas (23. december 1897 – 16. december 1931) var en uruguayansk fodboldspiller som deltog i de olympiske lege 1928 i Amsterdam.
   
Borjas blev olympisk mester i fodbold under OL 1928 i Antwerpen. Han var med på det uruguayanske hold som vandt fodboldtuneringen over  og . Uruguays vej til finalen var at vinde over  med 2-0 og at vinde over Tyskland i kvartfinalen med 4-1 og i semifinalen besejrede de  med 3-2. I finalen mødte de  og kampen endte 1-1. En ny finalekamp tre dage senere den 13. juni blev afholdt, og de vandt den med 2-1 og Uruguay forsvarede sin olympiske titel fra forrige OL i Paris.

Han vandt også Copa América en gang, 1926.

Fodboldspillere fra Uruguay